
Avaliku ürituse „Narva malevkonna maja avamine ja sellele eelnev pidulik jalutuskäik“ loa taotluse rahuldamine
1. Asjaolud ja menetluse käik

03.03.2016.a. esitas Kaitseliidu Alutaguse Malev,reg. kood 74000725 Narva Linnavalitsusele avaliku ürituse loa taotluse.
Kaitseliidu Alutaguse Malev kavandab viia läbi 19.03.2016.a kellaajal 12.45-13.50 Narva linnas avalikkusele suunatud ürituse „Narva malevkonna maja avamine ja sellele eelnev pidulik jalutuskäik “. Üritus viiakse läbi paraadi ja avamistseremoonia vormis. Liikumisteekond on  Narva Lossipark – Peetri plats – Aleksander Puškini tn – Sergei Lavrevtsovi tn – Vabaduse 15. Politseiauto julgestab kolonni. Avamistseremoonia läbiviimise kohaks on Vabaduse 15.
 
2. Õiguslikud alused

Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 21.05.2015.a. määruse nr 17 „Narva linnas avaliku ürituse korraldamise ja pidamise kord ” § 6 lõikele 1 ürituse loa andmise või sellest keeldumise otsustab linnavalitsus ning § 2 lõikele 3 vormistatakse avaliku ürituse luba Narva Linnavalitsuse korraldusena, millega antakse avaliku ürituse korraldajale luba avaliku ürituse korraldamiseks ja läbiviimiseks.
3. Otsus
3.1. Rahuldada Kaitseliidu Alutaguse Maleva taotlus avaliku ürituse „Narva malevkonna maja avamine ja sellele eelnev pidulik jalutuskäik” läbiviimiseks. 
3.2. Avaliku ürituse korraldajaks on Kaitseliidu Alutaguse Malev,reg. kood 74000725, Jaama 37, Jõhvi, 41533
3.3. Liikumisteekond on  Narva Lossipark – Peetri plats – Aleksander Puškini tn – Sergei Lavrevtsovi tn – Vabaduse 15. Avamistseremoonia läbiviimise kohaks on Vabaduse 15.

3.4. Avalik üritus algab 19.03.2016 kell 12.45 ning lõpeb kell 13.50
3.5. Avaliku ürituse jooksul alkohoolsete jookide müüki ei toimu. 
3.6. Avaliku ürituse läbiviimisel tuleb järgida Narva Linnavolikogu 21.05.2015.a määrusega nr 17 „Narva linnas avaliku ürituse korraldamise ja pidamise kord“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.

4. Rakendussätted

4.1. Arhitektuuri- ja Linnaplaneerimise Ametil teha korraldus asjaosalistele teatavaks. 
4.2. Korraldus jõustub seaduses sätestatud korras.

4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

